मथुरा में फर्जी शिक्षकों की भर्ती के मामले में स्पेशल टास्क फोर्स (एसटीएफ) निलंबित तत्कालीन बीएसए संजीव कुमार सिंह सहित अन्य आरोपितों से सिलसिलेवार पूछताछ कर रही है। एसटीएफ जल्द संजीव सिंह सहित अन्य आरोपितों को गिरफ्तार कर सकती है। एसटीएफ पूरे प्रकरण में अपनी रिपोर्ट तैयार कर रही है, जिसे जल्द शासन को भेजा जाएगा। माना जा रहा है कि एसटीएफ अन्य जिलों में भी शिक्षक भर्ती की जांच कराए जाने की सिफारिश करेगी।